stanford-oval/wikipedia huggingface dataset:
רחל וישניצר
ביוגרפיה ופעילות מקצועית > השהות בברלין

בזמן מלחמת העולם הראשונה, מארק שירת בצבא אוסטריה ורחל גרה בתחילה בווינה ולאחר מכן בברלין. ב-1920 הם עברו ללונדון ורחל עבדה במוזיאון הבריטי על כתבי יד בעברית. בנוסף, עבדה גם בספרייה הבודליאנית באוקספורד.
בשנת 1921 בני הזוג וישניצר עברו לברלין וייסדו יחד עם חברים את כתבי העת 'רימון' ו'מילגרוים'. בזמן שהותה בברלין, וישניצר הייתה גם עורכת האמנות והאדריכלות של האנציקלופדיה יודאיקה, אנציקלופדיה העוסקת ביהדות ותכנים יהודים בין 1928 ל-1934. בנוסף, היא עבדה במוזיאון היהודי בברלין עד שנת 1938. בשנת 1935 פרסמה את ספרה הראשון, Symbole und Gestalten der Jüdischen Kunst (צורות וסמלים של אמנות יהודית).
ביוגרפיה ופעילות מקצועית > המעבר לניו יורק

לאחר עליית המפלגה הנאצית לשלטון בגרמניה, משפחת וישניצר עברה לפריז לזמן קצר ולאחר מכן לניו יורק בשנת 1940. רחל המשיכה ללמוד באוניברסיטת ניו יורק, וסיימה את התואר השני שלה, שעסק באדריכלות של בתי כנסת, בשנת 1944.
בשנת 1956, שנה לאחר פטירתו של בן זוגה, וישניצר ייסדה את מחלקת האמנות במכללת שטרן לנשים (אנ'), והמשיכה ללמד עד פרישתה בשנת 1968. באותה שנה, קיבלה תואר דוקטור של כבוד מישיבה יוניברסיטי, אוניברסיטה יהודית בניו יורק.
בשנת 1979 השנתון Journal of Jewish Art הקדיש לה גיליון לרגל יום הולדה ה-95.
ספרים

רשימת ספריה שהתפרסמו:
1935: Symbole und Gestalten der jüdischen Kunst. Berlin-Schöneberg: S. Scholem (גרמנית) (צורות וסמלים של אמנות יהודית)
1948: The Messianic Theme in the Paintings of the Dura Synagogue, Chicago: University of Chicago Press
1955: Synagogue Architecture in the United States, Philadelphia: Jewish Publication Society of America
1964: Architecture of the European Synagogue, Philadelphia: Jewish Publication Society of America, 1964
1990: From Dura to Rembrandt: studies in the history of art, Milwaukee: Aldrich; Vienna: IRSA Verlag; Jerusalem: Center for Jewish Art (אוסף מאמרים)
הערות שוליים

↑  Rachel B. Wischnitzer, An Art Historian, 104, ניו יורק טיימס, ‏22 בנובמבר 1989
1 2 3 4  Shulamith Z. Berger, Rachel Wischinzer, Jewish Women's Archive
1 2 3 4 5  Rachel Wischnitzer collection, undated, 1894-1991, 1940-1989, Leo Baeck Institute
↑  שירי לב-ארי, מדינת ישראל קיבלה כרך שלם, באתר הארץ, 12 בפברואר 2007
↑  Rachel Wischnitzer - Biography, JewAge
| --- | --- |
בקרת זהויות :  NLI: 987007270016205171  PLWABN: 9810531541005606  BIBSYS: 90532962  BnF: cb12236958n (data)  CiNii: DA03716880  GND: 122187172  ISNI: 0000 0001 2131 0786  LCCN: n86043843  NKC: xx0320400  NTA: 074263595  RERO: 02-A003981102  SELIBR: 250762  SNAC: w6rj5hns  SUDOC: 031083862  VcBA: 495/45459  VIAF: 46814917   WorldCat (עם VIAF): 46814917
שושנת יורק הלבנה

שושנת יורק
שושנת יורק הלבנה הייתה סמלם של בית יורק ההיסטורי ומאז שימשה כסמל יורקשייר.
היסטוריה

על פי המסורת מקורה של השושנה בימיו של אדמונד מלנגלי, דוכס יורק הראשון מהמאה ה-14 ומייסדו של בית יורק, ענף של בית פלנטג'נט - בית המלוכה השליט בממלכה. הסמליות אשר נמצאת מאחורי הפרח מעוררת קונוטציה דתית למרים הבתולה אשר כונתה "השושנה המיסטית השמימית" (Mystical Rose of Heaven) השושנה היורקית לבנה משום שעל פי המסורת הנוצרית הצבע הלבן מסמל אור, תמימות, טהרה, שמחה וכבוד.
במהלך מלחמות האזרחים במאה ה-15 השושנה הלבנה הייתה סמלם של הכוחות הצבאיים של יורק אשר לחמו בבית האצולה המתחרה, בית לנקסטר, אשר סמלם היה שושנה אדומה. הלוחמה בין שני הבתים נתנה למלחמה את שמה "מלחמת השושנים". את הסכסוך סיים הנרי השביעי אשר איחד באופן סמלי את השושנים האדומה והלבנה לשושנה אחת - שושנת טיודור סמלה של שושלת טיודור
בהרלדיקה, השושנה מכונה בבלאזון "שושנה ארז'ן", (Rose argent).
גלריה

סמל הפרשות הצפונית של יורקשייר
סמל הפרשות המערבית של יורקשייר
סמל הפרשות המזרחית של יורקשייר
סמל מועצת המחוז הצפוני של יורק
סמל מועצת המחוז המערבי של יורק
סמל מועצת המחוז הדרומי של יורק
סמל מועצת המחוז המזרחי של יורק
דגל רגימנט יורקשייר המלכותי
ראו גם

מלחמת השושנים
שושנת טיודור
שושנת לנקסטר האדומה
שושנה (הרלדיקה)
הערות שוליים

↑  "The Edward IV Roll". Free Library of Philadelphia. נבדק ב-2008-03-21.
1 2  "The White Rose of Yorkshire". YorkshireHistory.com. נבדק ב-2008-03-21.
↑  Catholic Encyclopedia
שושנת טיודור
רחל ולדן

| --- | --- |
 לידה:  תל אביב-יפו
 מקום לימודים:  הטכניון – מכון טכנולוגי לישראל 
 תחום יצירה:  אדריכלות, תכנון ערים ואזורים 
 
בית כנסת רב עדתי (המשרת את כל עדות ישראל) ביישוב אריאל, תוכנן בשנות ה-80 על ידי האדריכלית רחל ולדן
תוכנית היישוב צורן
בית ספר תיכון לבנות, עמנואל, 2000
בית ספר תיכון לבנות, עמנואל, 2000
פנים חלל בית הספר התיכון לבנים בקרני שומרון
מבני מגורים באריאל
רחל ולדן היא אדריכלית ישראלית ומתכננת יישובים. מסגרת עבודתה של ולדן התמקדה ביהודה ושומרון, שם תכננה יישובים, מוסדות שונים ובתי מגורים.
ביוגרפיה

ולדן, ילידת תל אביב, היא בוגרת הטכניון. במסגרת לימודיה תכננה בהנחיית האדריכל דוד ינאי הצעה למרכז רפואי שזכתה לפרסום רב[דרוש מקור].
בשנותיה הראשונות במקצוע עבדה במשרדי האדריכלים בנימין אידלסון וגרשון צפור, וכן במשרדם של דן ואילנה אלרוד. במשרדו של האדריכל טומי לייטרסדורף וספי גולדנברג שימשה ולדן כאדריכלית ראשית בתכנון ערים, ובמסגרת עבודה זו תכננה את היישובים מעלה אדומים ועמנואל.
במעלה אדומים התוותה ולדן עקרון מרכזי בתכנון היישוב: יצירת סביבה אורבנית קומפקטית, המוקפת בנופי מדבר יהודה ומשתלבת בהם. מערכת תנועת הולכי הרגל נפרדת מתנועת כלי הרכב. באתר תוכננה גם תשתית לתחבורה ציבורית פנימית שקטה, השומרת על איכות הסביבה. בשונה ממעלה אדומים, שיועדה לאכלס אוכלוסייה מגוונת, עמנואל נועדה להיות עיר חרדית מודרנית, והייתה העיר החרדית הראשונה מאז הקמת ישראל. עקרונות התכנון הציבו את הדרישה להעניק הזדמנות לאוכלוסייה החרדית לחיות בסביבה שמתוכננת לצרכיה המיוחדים: דיור חסכני, מוסדות ציבור מותאמים, וכל זאת באיכות חיים גבוהה בסביבת שמורת טבע המעניקה למקום תצפית נופית מרהיבה. אולם היזמים הסתכסכו בינם לבין עצמם, החברה היזמית "כוכב השומרון" הפסיקה את בניית הבתים, והתוכנית מעולם לא הושלמה. בנוסף פריצת האינתיפאדה הראשונה ב-1987, הביאה לעצירה במכירות הבתים, ובעיר נותר מלאי גדול של בתים לא גמורים.
בשנת 1982 פתחה ולדן משרד אדריכלים משלה. המשרד התמקד בבינוי ערים ובתכנון יישובים חדשים, וכן בתכנון מבני ציבור. במקביל לכך תכננה בשרון, בין השאר את היישוב צורן וחלקים מפורטים ממנו, ברעננה ובשאר חלקי הארץ.
היישוב צורן תוכנן בין השנים 1990 ל-1994, ותוכניתו מתבססת על רחובות שתי וערב, שכל יחידה בו מתפרסת על שטח של 150X150 מטרים. צורן מהווה המשך למסורת תכנון מבוסס שתי וערב, שבו נעשה שימוש בראשית המאה ה-20 בבינוי ערים ברחבי העולם. על תכנון היישוב נמתחה ביקורת על כך שתרם לתהליך הפרבור המרוחק, היישוב תלוי רכב, תושבי היישובים נאלצים לצאת אל מקומות התעסוקה מחוץ ליישוב ומתמודדים עם פקקי תנועה מדי בוקר.
אחד מהפרויקטים הבולטים שתכננה ולדן וזכה לשבחים ופרסום רב[דרוש מקור], הוא בית ספר תיכון לבנות, שבוצע בשנת 2000 בעמנואל. בית הספר כולל 12 כיתות וחללים צמודים הממוקמים לאורכו של חלל צירי מוארך וגבוה, המקשר בין כל חללי המבנה ומואר באור טבעי. חלל מרכזי זה מהווה חלל מקשר הן אופקית והן אנכית. פתרון זה איפשר את ניצול הטופוגרפיה הקיימת במגרש, והביא ליצירת חצאי מפלסים השונים זה מזה: המפלס התחתון משמש לגן ילדים וחצר פעילות, מפלס הביניים משמש לחדרי מנהלה וכיתות וכן לחצר פעילות והמפלס העליון משמש לחדרי כיתות.
פרויקטים נבחרים > בינוי ערים

מעלה אדומים (אדריכלית אחראית), תוכנית מתאר ותוכניות מפורטות, 1982-1979.
עמנואל (אדריכלית אחראית), תוכנית מתאר ותוכניות מפורטות, 1982-1979.
צורן, תוכנית מתאר ותב"ע ל-1500 יח"ד, 1994-1990.
בית אריה, תוכנית מתאר, 1990.
רבבה, תוכנית מתאר ותב"ע, 1991.
בת עין, תוכנית מתאר, 2006.
פרויקטים נבחרים > מבני ציבור וחינוך

בית אריה, אריאל ועמנואל, מרכז פיס לקשיש, 2000-1998.
נוף אילון, 3 בתי כנסת, 2000.
אריאל, בית כנסת רב עדתי, 1985.
עמנואל, תיכון לבנות, 2002.
קרני שומרון, תיכון לבנים וחדר אוכל ישיבת השומרון, 1992.
פרויקטים נבחרים > מבני מגורים

רעננה, שכונת "לב רעננה", 117 יח"ד, 1998-1997.
צורן, שכונות "לב צורן" ו"שרוני צורן", 440 יח"ד, 1996-1993.
אריאל, שכונת "אביבי אריאל", 45 יח"ד, 2000-1999.
הערות שוליים

↑  מיכאל יעקובסון: סיבוב בשכונת הנחלים במעלה אדומים, באתר 'חלון אחורי', 26 ביוני 2021
↑  מיכאל יעקובסון: סיבוב בעמנואל – העיר הלא גמורה, באתר 'חלון אחורי', 4 במרץ 2014
↑  צליל אברהם | חיות כיס, המצור על צורן: איך חלום על בית פרטי בשרון הפך לסיוט תחבורתי?, באתר כאן – תאגיד השידור הישראלי, 3 ביולי 2021
 ענת ג'ורג'י, "היישוב במצור. קניתי ג'יפ ואני יוצא ממנו רק דרך הפרדסים", באתר TheMarker‏, 17 בדצמבר 2021
שושנת טיודור

שושנת טיודור
שושנת טיודור או השושנה האנגלית היא סמלה ההרלדי של אנגליה אשר קיבלה את שמה משושלת טיודור, בית המלוכה אשר שלט בממלכת אנגליה בשנים 1485–1603. השושנה היא הפרח הלאומי של אנגליה כשם שהדרדר מייצג את סקוטלנד.
שימושים היסטוריים

בתקופת שלטונו של הנרי השמיני השולחן העגול אשר הוצב בטירת וינצ'סטר נצבע מחדש ובמרכזו צוירה שושנת טיודור.
סמל שושנת טיודור עשוי להיות מצויר עם עלים, וגבעול ואף מוכתר בכתר כפי שמופיע בפורטרט הממוזער של אליזבת הראשונה אשר צויר בידי ניקולס היליארד. או מחולק בניצב (חתוך לשנים ומשולב עם סמל נוסף) על מנת ליצור סמל משולב.
שימושים עכשוויים

שושנת טיודור משמשת כצמח הלאומי של אנגליה כפי שמסמל הדרדר את סקוטלנד, התלתן את אירלנד והכרישה את ויילס. בתור שכזה הוא מופיע על מדיהם של המשרתים שומרים של מצודת לונדון. הוא מופיע על המטבע בערך של 20 פני וכמו כן על החלקה בשלט האצולה המלכותי של הממלכה המאוחדת וכן על שלט האצולה של קנדה.
שושנת טיודור על גבעול, עם עלים ומוכתרת.
סמלם של שומרי הראש של מלכת הממלכה המאוחדת
ראו גם

דגל אנגליה
סמל אנגליה
שושנת יורק הלבנה
שושנת לנקסטר האדומה
שושנה (הרלדיקה)
לקריאה נוספת

Boutell, Charles: The Handbook to English Heraldry, edited Arthur Charles Fox-Davies, 11th edition, Reeves & Turner, London, 1914. Etext at Project Gutenberg
Fox-Davies, Arthur Charles: The Art of Heraldry, 1904; facsimile edition Arno Press, 1976.
Fox-Davies, Arthur Charles: Heraldic Badges, 1907; digitized at Google books, retrieved 1 December 2007.
Wise, Terence: Medieval Heraldry, ‏Osprey Publishing, 1980, ISBN 0850453488
הערות שוליים

↑  Wise, p. 22
↑  Fox-Davies, Heraldry, p. 187
שושנת טיודור במרכזו של השולחן העגול של וינצ'סטר
שביל עמי

בטיילת "שביל עמי"
ראפטינג ליד הירדן, בקטע של דרך שביל עמי, ב-23 באוקטובר 2017.
שביל עמי הוא טיילת לאורך הגדה המזרחית של נהר הירדן, המובילה מעמיר לשדה נחמיה וגשר יוסף. הטיילת קרויה על שם עמי פלד, תלמיד תיכון שנהרג בשנת 1990 בתאונת דרכים כשרכב על אופניו על הגשר המחבר בין קיבוץ עמיר לקיבוץ כפר בלום.
ברצפת הבטון של הטיילת משובצים פסוקים מהתנ"ך המאזכרים את נהר הירדן. פסוקים בהם מוזכר שם האלוהים הוסרו לבקשת חוגים דתיים.
קטע הירדן שהטיילת עוברת לאורכו משמש גם לשייט קייקים ולרפטינג, וכן פועל בו מתקן אומגה מעל לירדן, מכפר בלום אל הטיילת.
בסמוך לשביל נמצא מפגש הנחלים חצבאני, בניאס ודן.
הערות שוליים

↑  מרכז מדע ודעת תל חי למחוננים ומצטיינים – דף זיכרון לעמי פלד תלמידנו האהוב, ממחזור התלמידים הראשון בתל חי, באתר gifted.telhai.ac.il
↑   משה גלעד, היופי של מפגש הנחלים הבניאס, הדן והחצבני, באתר הארץ, 12 במאי 2021
שירלי ולנטיין (סרט)

| --- | --- |
כרזת הסרט באנגלית
כרזת הסרט באנגלית
 מבוסס על:  מחזה של וילי ראסל
 בימוי:  לואיס גילברט
 הופק בידי:  לואיס גילברט
 תסריט:  וילי ראסל
 עריכה:  לסלי ווקר
 שחקנים ראשיים:  פולין קולינס טום קונטי
 מוזיקה:  מרווין האמליש
 צילום:  אלן יום
 מדינה:  בריטניה בריטניה
 חברת הפקה:  פרמאונט 
 חברה מפיצה:  סרטי פרמאונט
 שיטת הפצה:  וידאו על פי דרישה 
 הקרנת בכורה:  30 באוגוסט 1989
 משך הקרנה:  108 דקות
 שפת הסרט:  אנגלית
 סוגה:  דרמה קומית, קומדיה רומנטית, סרט רומנטי 
 הכנסות:  38,000,000 ‏$
 הכנסות באתר מוג'ו:   shirleyvalentine
 דף הסרט ב־IMDb
 
שירלי ולנטיין (Shirley Valentine) הוא סרט קולנוע בריטי משנת 1989 מסוגת דרמה קומית רומנטית משנת 1989 בבימויו ובהפקתו של לואיס גילברט, עם פולין קולינס וטום קונטי בתפקידים הראשיים.
התסריט נכתב על ידי וילי ראסל (אנ') והוא מבוסס על המחזה שלו עטור הפרסים "שירלי ולנטיין" משנת 1986 שהועלה בהצלחה בברודוויי וזיכה את פולין קולינס בפרס טוני לביצוע הטוב ביותר על ידי שחקנית ראשית במחזה. המחזה הועלה בישראל בתיאטרון הבימה (סנדרה שדה), בתיאטרון היידישפיל (אודיה קורן), תיאטרון תמונע (קארין מרום) ועוד.
המחזה הוא למעשה מונולוג של עקרת בית מתוסכלת שחשה שלא מיצתה את עצמה ומאחר שאין מי שמבין את מצוקותיה, היא משוחחת כל הזמן עם הקיר במטבח עד שחופשה ביוון משנה את חייה. האנשים המוזכרים במונולוג מופיעים בסרט - בעלה, ילדיה, חברותיה והמאהב היווני שלה.
תקציר העלילה

שירלי ולנטיין ברדשו (פולין קולינס) היא עקרת בית מתוסכלת בת 42 בליברפול. ילדיה בריאן (גארת' ג'פרסון) ומלינדרה (טרייסי בנט) עזבו את הבית והיא מבלה זמן רב לבדה במטבח דירתה ומדברת אל הקיר על כל תסכוליה.
בבית הספר היא הייתה שובבה והמנהלת (סילביה סימס) התייחסה אליה בזלזול לעומת מרג'ורי שגמרה את בית הספר בהצטיינות יתרה. לאחרונה פגשה את מרג'ורי (ג'ואנה לאמלי) ברחוב בגשם שוטף ומרג'ורי הזמינה אותה לדירתה במלון מפואר וגילתה לה שהיא זונת צמרת. שירלי מגלה למרג'ורי שהיא קינאה בה כל הזמן ומרג'ורי מודה שהיא קינאה בשירלי העליזה והמשוחררת יותר ולבסוף שתיהן מתחבקות.
היחסים עם בעלה ג'ון (ברנרד היל) שהיו פעם עליזים וסוערים הפכו לקרירים. ג'ון מגיע עייף מעבודתו ודורש שהתה החם שלו יהיה מוכן בדיוק בשש בערב וכועס עליה שהיא דוחה זאת לשש ורבע...
ידידתה הרווקה ג'יין (אליסון סטדמן) מודיעה לה כי זכתה בהגרלה בשני כרטיסי טיסה ונופש במיקונוס למשך שבועיים והיא מבקשת שתצטרף אליה אך שירלי מהססת היא חוששת איך תגלה זאת לג'ון ומה תהיה תגובתו. בינתיים היא תולה במטבח תמונת פרסומת של תיירות ליוון אבל ג'ון לא מגיב על כך.
שכנתה ג'יליאן (ג'וליה מקנזי) מבקשת שתשמור על הכלב הצמחוני שלה במשך יומיים. שירלי מרחמת על הכלב ונותנת לו את הבשר שברשותה. באותו יום היא מכינה לג'ון צ'יפס עם ביצים במקום בשר והוא כועס ומטיח את הצלחת לעברה. באותו רגע מחליטה שירלי לטוס ליוון בלי להודיע לו.
כשבתה מילנדרה מגיעה ומגלה שאמה עומדת לטוס ליוון היא צועקת עליה ועוזבת את המקום ושירלי צועקת לעברה שהיא עומדת לטוס ליוון כדי לעשות סקס בבוקר, בצהרים ובשעת התה...
על תמונת יוון היא מדביקה פתק כי טסה ליוון לחופשה ותחזור בעוד שבועיים.
שירלי מגיעה עם קבוצת תיירים בריטיים למיקונוס. ג'יין התחילה רומן עם אחד הנוסעים במטוס ונפרדה ממנה ושירלי נשארת לבד במלון ומגיעה לטברנה אותה מנהל קוסטאס (טום קונטי. היא מבקשת ממנו יין ושיעבירו את השולחן והכיסא לחוף כדי שתוכל לצפות בים ובגלים ולהירגע. היא מבלה זמן רב בהתבוננות בים ומרגישה ש"שירלי ולנטיין" הישנה חוזרת אליה.
היא מבקשת מקוסטאס לעבוד בטברנה ולתיירים הבריטים היא מגישה "פיש אנד צ'יפס" אף על פי שזה לא כלול בתפריט. היא מתפעלת מאורח החיים באי ומצטרפת לקוסטאס לטקס חתונה במשפחתו.
היחסים עם קוסטאס מתהדקים והוא מזמין אותו לשיט בסירה של אחיו. היא מהססת אבל הוא מבטיח שלא "ידפוק" אותה אף על פי שהוא רוצה וכי סירה היא סירה ו"דפיקה" היא "דפיקה".
בינתיים חוזרת ג'יין מהרומן שלה ומזהירה את שירלי שלא תצא לשיט. שירלי יוצאת עם קוסטאס ובלב הים הם מתפשטים וקופצים עירומים למים ואחר כך מקיימים סקס סוער על הסירה.
כעבור שבועיים היא עוזבת עם שאר התיירים ובשדה התעופה היא שולחת את המזוודה למסוע אבל ברגע האחרון נמלכת בדעתה ובורחת משם בחזרה לטברנה.
ג'ון ממתין לה בשדה התעופה אך מקבל רק את המזוודה. הבן בריאן משכנע אותו לטוס למיקונוס כדי להיפגש עם שירלי.
שירלי יושבת על החוף ומרכיבה משקפי שמש. היא השתנתה וג'ון לא מזהה אותה בהתחלה. לבסוף הם יושבים מול השקיעה והגלים ומשוחחים על עתידם.
צוות השחקנים

| שם השחקן/ית | שם הדמות | הערות |
| --- | --- | --- |
| פולין קולינס | שירלי ולנטיין-ברדשו |  |
| טום קונטי | קוסטאס |  |
| ג'וליה מקנזי | ג'יליאן | שכנה של שירלי |
| אליסון סטדמן | ג'יין | ידידה של שירלי |
| ג'ואנה לאמלי | מרג'ורי | חברת כיתה של שירלי |
| סילביה סימס |  | מנהלת בית ספר |
| ברנרד היל | ג'ו ברדשו | בעלה של שירלי |
| טרייסי בנט | מילנדרה ברדשו | בתה של שירלי |
| גארת' ג'פרסון | בריאן ברדשו | בנה של שירלי |
פרסים

פרס באפט"א לשחקנית הטובה ביותר בתפקיד ראשי - פולין קולינס
מועמדות לפרס אוסקר לשחקנית הטובה ביותר - פולין קולינס.
מועמדות לפרס אוסקר לשיר המקורי הטוב ביותר - מרווין האמליש
מועמדות לפרס באפט"א לסרט הטוב ביותר - לואיס גילברט
מועמדות לפרס באפט"א לתסריט המעובד הטוב ביותר - וילי ראסל
מועמדות לפרס גלובוס הזהב לסרט הטוב ביותר - קומדיה או מוזיקלי - לואיס גילברט
מועמדות לפרס גלובוס הזהב לשחקנית הטובה ביותר - סרט קומדיה או מוזיקלי - פולין קולינס
מועמדות לפרס גלובוס הזהב לשיר המקורי הטוב ביותר
רוברט פינק

רוברט "בובי" פינק (באנגלית: Robert "Bobby" Finke; נולד ב-6 בנובמבר 1999) הוא שחיין אמריקאי, האלוף האולימפי (טוקיו 2020) במשחים ל-800 מטר חופשי ול-1500 מטר חופשי ואלוף העולם (בודפשט 2022) במשחה ל-800 מטר חופשי.
ביוגרפיה

פינק נולד וגדל בטמפה, פלורידה, בן למשפחה של שחיינים. אמו הייתה שחיינית מצטיינת, אביו מאמן שחייה במועדון השחייה בו התאמן לפני לימודיו בקולג' ושתי אחיותיו הגדולות, אף הן שחייניות מצטיינות. הוא לומד באוניברסיטת פלורידה ומתאמן בהדרכתו של שחיין העבר והאלוף האולימפי אנתוני נסטי.
ביוגרפיה > 2017

באליפות העולם שנערכה בבודפשט, הונגריה בסוף יולי 2017 הוא סיים במקום 21 במשחה ל-1500 מטר חופשי בתוצאה של 15:15.15 דקות.
ביוגרפיה > 2018

באליפות ארצות הברית שנערכה באירוויין, קליפורניה בסוף יולי 2018 זכה פינק בשתי מדליות, כסף וארד. מדליית כסף במשחה ל-1500 מטר חופשי בתוצאה של 14:55.34 דקות, אחרי ג'ורדן וילימובסקי (14:48.89 דקות) ולפני זיין גרות' (15:00.85 דקות). מדליית ארד במשחה ל-800 מטר חופשי בתוצאה של 7:51.45 דקות, אחרי זיין גרות' שקבע שיא אליפות חדש של 7:44.57 דקות וג'ורדן וילימובסקי (7:47.51 דקות).
שבועיים לאחר מכן, באליפות הפאן פסיפיק בשחייה שנערכה בטוקיו, יפן באוגוסט אותה שנה הוא סיים של חופשי בתוצאה של 7:52.57 דקות ולכן לא היה יכול להמשיך להשתתף במשחה הגמר מאחר שרק שני שחיינים מאותה מדינה יכולים להשתתף במשחה הגמר.
ביוגרפיה > 2019 > אלוף ארצות הברית

פינק פרש מהשתתפות באוניברסיאדה עקב פציעה בשורש כף היד. באליפות ארצות הברית שנערכה בסטנפורד, קליפורניה בתחילת אוגוסט 2019 הוא זכה בשתי מדליות זהב, במשחה ל-800 מטר חופשי בתוצאה של 7:47.58 דקות ובמשחה ל-1500 מטר חופשי בתוצאה של 14:51.15 דקות.
ביוגרפיה > 2021

באליפות ארצות הברית ששימשה את המבחנים האמריקאים לאולימפיאדת טוקיו (2020) שנערכו באומהה, נברסקה ביוני 2021 זכה פינק בשתי מדליות זהב, במשחה ל-800 מטר חופשי בתוצאה של 7:48.22 דקות ובמשחה ל-1500 מטר חופשי בתוצאה של 14:46.06 דקות.
ביוגרפיה > 2021 > אלוף אולימפי

במשחקים עצמם הוא זכה בשתי מדליות זהב, במשחה ל-800 מטר חופשי בשיא לאומי חדש של 7:41.87 דקות, לפני גרגוריו פלטריניירי מאיטליה (7:42.11 דקות) ומיכאילו רומנצ'וק מאוקראינה (7:42.33 דקות). כבר בשלב המוקדמות הוא קבע שיא לאומי חדש של 7:42.72 דקות ועלה מהמקום השלישי למשחה הגמר. ומבחשה ל-1500 מטר חופשי בתוצאה של 14:39.65 דקות, לפני מיכאילו רומנצ'וק (14:40.66 דקות) ופלוריאן ולברוק מגרמניה (14:40.91 דקות).
ביוגרפיה > 2022 > אלוף עולם

באליפות העולם שנערכה בבודפשט, הונגריה ביוני 2022 זכה בשתי מדליות, זהב וכסף. מדליית זהב במשחה ל-800 מטר חופשי בשיא אמריקה חדש של 7:39.36 דקות, לפני פלוריאן ולברוק מגרמניה שקבע שיא לאומי חדש של 7:39.63 דקות ומיכאילו רומנצ'וק מאוקראינה שקבע שיא לאומי חדש של 7:40.05 דקות ומדליית כסף במשחה ל-1500 מטר חופשי בשיא אמריקה חדש של 14:36.70 דקות, אחרי גרגוריו פלטריניירי מאיטליה שקבע שיא אירופה חדש ושיא אליפות חדש של 14:32.80 דקות ולפני פלוריאן ולברוק (14:36.94 דקות).
ביוגרפיה > 2023

באליפות העולם שנערכה בפוקואוקה, יפן ביולי 2023 זכה בשתי מדליות, כסף וארד. מדליית כסף במשחה ל-1500 מטר בתוצאה השלישית בטיבה בכל הזמנים ובשיא אמריקה חדש של 14:31.59 דקות, אחרי אחמד חפנאווי מתוניסיה שקבע את התוצאה השנייה בטיבה בכל הזמנים, שיא אפריקה ושיא אליפות חדש 14:31.54 דקות ולפני סמואל שורט מאוסטרליה (14:37.28 דקות) ומדליית ארד במשחה ל-800 מטר חופשי בשיא אמריקה חדש של 7:38.67 דקות, אחרי אחמד חפנאווי (7:37.00 דקות) וסמואל שורט שקבע שיא אוקיאניה חדש של 7:37.76 דקות.
ביוגרפיה > 2024 > שיאן עולם

באולימפיאדת פריז שנערכה ביולי הוא זכה בשתי מדליות, זהב וכסף. מדליית זהב במשחה במשחה ל-1500 מטר חופשי בשיא עולם חדש של 14:30.67 דקות, שיפור לשיא העולם הוותיק בן 12 השנים של סון יאנג מהרפוליקה העממית של סין (14:31.02 דקות), לפני גרגוריו פלטריניירי (14:34.55 דקות) ודניאל וויפן מאירלנד (14:39.63 דקות) ומדליית כסף במשחה ל-800 מטר חופשי בתוצאה של 7:38.75 דקות, אחרי דניאל וויפן שקבע שיא אירופה ואולימפי חדש של 7:38.19 דקות ולפני גרגוריו פלטריניירי (7:39.38 דקות).
תארים והישגים

בשנת 2022 זכה פינק בתואר שחיין השנה באמריקה.
שיאים אישיים > בריכה אולימפית

400 מטר חופשי: 3:48.17 דקות (2019)
800 מטר חופשי: 7:38.67 דקות (2023), שיא אמריקה
1500 מטר חופשי: 14:30.67 דקות (2024), שיא עולם
400 מטר מעורב אישי: 4:09.55 דקות (2023)
שיאים אישיים > בריכת 25 יארד

1650 יארד חופשי: 14:12.08 דקות (2020), שיא אמריקה
ראו גם

מדיה וקבצים בנושא  בוויקישיתוף
התפתחות שיא העולם במשחה ל-1500 מטר חופשי
שרין

| --- | --- |

 לידה:  6 באוקטובר 1995 (בת 29)
 מוקד פעילות:  בלגיה 
 תקופת הפעילות:  מ-2017
 שפה מועדפת:  צרפתית 
 חברת תקליטים:  סוני מיוזיק אנטרטיינמנט
 האתר הרשמי
 
שרין מרואה (בצרפתית: Chérine Mroue; נולדה ב-6 באוקטובר 1995), ידועה בשמה הפרטי שרין (בצרפתית: Chérine), היא זמרת-יוצרת בלגית.
ביוגרפיה

שרין נולדה ב-6 באוקטובר 1995 באדז'ם שבבלגיה, לאם ילידת המקום ולאב ממוצא לבנוני. בגיל 3 נטש אביה את משפחתה ושב ללבנון. הוא נפטר בשנת 2022. היא גדלה בבית רב-לשוני: הולנדית, צרפתית ואנגלית. בגיל צעיר אובחנה עם הפרעת קשב, ריכוז והיפראקטיביות.
בשנת 2018 השתתפה בעונה החמישית של "The Voice van Vlaanderen", הגרסה הפלמית של הזיכיון "The Voice".‏ היא הגיעה לשלב ה"הופעות החיות" והודחה מהתחרות. ב-2019 ניגשה לאודישן לעונה השמינית של המקבילה הצרפתית, אך לא עברה. בשנת 2022 ביצעה פעם נוספת אודישן לתוכנית עם השיר "Drivers License" של אוליביה רודריגו. היא הודחה בשלב הדו-קרב.
בנובמבר 2022 נמנתה שרין כאחת משבעת האמנים המשתתפים ב-Eurosong 2023, הקדם הבלגי לאירוויזיון 2023, שיתקיים בליברפול שבממלכה המאוחדת. שירה לתחרות, "Ça m'ennuie pas" ("זה לא משעמם אותי"), דורג במקום הרביעי עם 268 נקודות בגמר התחרות, שהתקיים ב-14 בינואר 2023. הוא נכתב על בשיתוף עם ויליאם רוסאו ופרנסיס ולגרין, כשנושאו המרכזי הוא הפרעת הקשב של שרין, שלעיתים גורמת לה להשתעמם בקלות מדברים.
הערות שוליים

↑  Vandamme, Ulrike (8 בנובמבר 2022). "Eurovisiesongfestival: Een van deze zeven artiesten zal België vertegenwoordigen in Liverpool". Newsmonkey (בהולנדית). נבדק ב-14 בינואר 2023. {{cite web}}:  (עזרה)
↑  @cherinemroue (6 באוקטובר 2022). Birthday dates 🥰 (בהולנדית). TikTok. נבדק ב-14 בינואר 2023. {{cite AV media}}:  (עזרה)
1 2  "Stem mee! Welke van deze zeven songs mag voor België naar het Eurovisiesongfestival?". Eén (בהולנדית (פלמית)). 13 בינואר 2023. נבדק ב-14 בינואר 2023. {{cite web}}:  (עזרה)
↑  Eurovision Insider (9 בינואר 2023). Interview with Chérine — Eurosong 2023 (Eurovision Belgium 2023 🇧🇪) (באנגלית). YouTube.  Event occurs at 3:50. נבדק ב-14 בינואר 2023. {{cite AV media}}:  (עזרה)
↑  Boeckx, Jolien (1 בדצמבר 2017). "Cherine (22) uit The Voice werd als 3-jarige achtergelaten door haar papa". HLN (בהולנדית). נבדק ב-14 בינואר 2023. {{cite web}}:  (עזרה)
↑  "'Eurosong'-kandidate Chérine krijgt zware klap te verwerken: 'Net overleden'". Nieuws365 (בהולנדית). 10 בינואר 2023. נבדק ב-14 בינואר 2023. {{cite web}}:  (עזרה)
↑  "Cherine Mroue". CTM Entertainment Belgium (בהולנדית). נבדק ב-14 בינואר 2023. {{cite web}}:  (עזרה)
↑  "Eurosong-kandidate Chérine krijgt harde diagnose: 'Schaamde me voor wie ik was'". Nieuws365 (בהולנדית). 11 בינואר 2023. נבדק ב-14 בינואר 2023. {{cite web}}:  (עזרה)
↑  Ryck, Patricia de (10 בינואר 2023). "Chérine: Eurosong 2023 kandidaat - ontdek alles over zangeres". Vlaams kijken (באנגלית). נבדק ב-14 בינואר 2023. {{cite web}}:  (עזרה)
↑  Verheyden, Xavier (19 במרץ 2022). "La Belge Chérine a retenté sa chance dans «The Voice» en France: «Quand la production m'a rappelée, j'ai dit non et j'ai raccroché»". Ciné-Télé-Revue (בצרפתית). sudinfo.be. נבדק ב-14 בינואר 2023. {{cite web}}:  (עזרה)
↑  Eurovision Insider (9 בינואר 2023). Interview with Chérine — Eurosong 2023 (Eurovision Belgium 2023 🇧🇪) (באנגלית). YouTube.  Event occurs at 5:51. נבדק ב-14 בינואר 2023. {{cite AV media}}:  (עזרה)
| --- | --- |
בקרת זהויות :  MusicBrainz: 19482cbf-1293-4282-9ee9-53e1e527731e
ריבוע לטיני

דוגמה לריבוע לטיני
בקומבינטוריקה, ריבוע לטיני הוא ריבוע של n שורות ו-n עמודות, שבכל שורה ובכל עמודה שלו כתובים אותם n סמלים שונים, בלי חזרות.
לדוגמה:
הדוגמה הקלה ביותר היא ריבוע שבשורה ה-i ובעמודה ה-j שלו כתוב i+j-1 או i+j-1-n (בוחרים בכל מקרה את המספר שנמצא בין 1 ל-n). באופן כללי יותר, לוח הכפל של כל חבורה הוא ריבוע לטיני. בסטטיסטיקה ריבועים לטיניים משמשים בתכנון ניסויים של שני משתנים. מקורו של המונח 'ריבוע לטיני' הוא בכך שלאונרד אוילר, שחקר אותם, השתמש באותיות לטיניות כסמלים.
פעולות על ריבועים לטיניים > ריבועים שקולים

אם מסדרים מחדש את השורות או את העמודות של ריבוע לטיני, או מחליפים את הסימנים זה בזה, מתקבל ריבוע לטיני חדש. זוהי דוגמה לפעולה של החבורה  \ S_{n}\times S_{n}\times S_{n} (כאשר  \ S_{n} היא החבורה הסימטרית) על קבוצת הריבועים הלטיניים. לריבועים המתקבלים מריבוע נתון על ידי פעולות אלה קוראים ריבועים שקולים (Isotopic squares). מכיוון שריבועים שקולים שייכים לאותו מסלול תחת הפעולה של  \ S_{n}\times S_{n}\times S_{n}, השקילות היא אכן יחס שקילות. כשסופרים ריבועים לטיניים מגודל מסוים, נוח לספור את מחלקות השקילות במקום את הריבועים הבודדים.